Ѻбы́чай є́сть при́снѡ борю́щымся съ на́ми врагѡ́мъ, возмѡ́жныя и готѡ́выя на́мъ добродѣ́тєли возбраня́ти, невозмѡ́жныя же и неутверждє́нныя любо́вію крѣ́пкою на́мъ твори́ти влага́ютъ: молчали̂вымъ у́бѡ и ѿше́льникѡмъ, жела́ніе ѻ́бщагѡ житія̀ пра̂вила влага́ютъ, подъ̑ вла́стію же преуспѣва́ющихъ, молчали́выхъ дѣла̀ дѣ́лати понужда́ютъ: и се́ю у́бѡ ле́стію на ку́юждо добродѣ́тель превзима́ются: но мы̀ у́бѡ ра́зума не не вѣ́мы, вся̂ дѡ́брая и́хже вѣ́дяще, во вре́мя и́хъ и въ мѣ́ру твори́мъ: па́ки же вре́дное, безмѣ́рное и неутвержде́нное до конца̀ возненави́димъ